की इएह कहाबैछ सुन्नरता ? ?
 (कविता)
हर अलंकरण सज्जित तन पर,
हर चालि - चलन मे अल्हरता ।
 की एतबहि सँ ओ सुन्नर अछि ?
 की इएह कहाबैछ सुन्नरता ? ?
 तन गोर, नयन हिरणी सनि हो,
हो अंग अंग मे चञ्चलता ।
 दुहु ठोर पात तिलकोरहि सनि,
पातर कटि मे हो लोचकता । ।
 हो पीनि पयोधर शिरिफल सनि,
मुस्कान भरल हो मादकता ।
 दाड़िम दाना सनि दाँत जकर,
हो केश मे मेघक पाण्डरता । ।
 हर अलंकरण सज्जित तन पर,
हर चालि - चलन मे अल्हरता ।
 की एतबहि सँ ओ सुन्नर अछि ?
 की इएह कहाबैछ सुन्नरता ? ?
 "विदेह" पाक्षिक मैथिली इ - पत्रिका, वर्ष - ४, मास - ४८, अंक - ९५, दिनांक - १ दिसम्बर २०११, स्तम्भ ३॰७ मे प्रकाशित । 